Ligestillingsredegørelse 2015 
Sagsfremstilling 
6.      Ligestillingsredegørelse 2015  
                                                                                                                        Åbent 
Sagsnr.: 326-2015-37486       J.nr.: 81.00.15           Josefine Simonsen.: 326-2015-224317 
  
[adresse] 
Efter Ligestillingslovens § 5a skal hver kommune i ulige år udarbejde en ligestillingsredegørelse, som skal sendes til 
ministeren for ligestilling.  
  
Ligestillingsredegørelsen følger op på ligestillingslovens § 4 om, at alle offentlige myndigheder inden for deres 
område skal arbejde for ligestilling og indarbejde ligestilling i alt planlægning og forvaltning. I 
ligestillingsredegørelsen skal udelukkende redegøres for ligestilling mellem kvinder og mænd. 
  
Formålet med kommunernes ligestillingsredegørelser er at gøre status for ligestillingsindsatsen og indsamle god 
praksis som inspiration til det videre arbejde med ligestilling, både inden for personaleområdet og kerneopgaverne.  
  
Ligestillingsredegørelsen skal ifølge ligestillingsloven vedtages af Kommunalbestyrelsen, inden den sendes til 
ministeren for ligestilling. 
  
Ligestillingsredegørelsen viser fordelingen af antallet af kvinder og mænd på personaleområdet.  
  
Kalundborg Kommune har ikke formuleret ligestillingspolitiske målsætninger som en del af personalepolitikken, da 
fordelingen af ansatte kvinder og mænd hovedsageligt matcher jobka-tegorierne i den offentlige. 
  
Fordelingen af kvinder og mænd blandt lederne er henholdsvis 65% og 35%, mens fordelingen på de ansatte er 
80% kvinder og 20% mænd.  
  
Tallene afspejler, at opgaverne i den kommunale sektor (pædagoger, lærere, pleje-, sundheds- og kontorpersonale) 
i overvejende grad tiltrækker og besættes af kvindelige ansøgere. På det akademiske område viser tallene en 
ligelig fordeling med 57% kvinder og 43% mænd, mens tallene på det øvrige (tekniske område) viser en fordeling på
36% kvinder og 64% mænd.  
  
Endelig viser ligestillingsredegørelsen for Kalundborg Kommune, at fordelingen af mænd (67%) og kvinder (32%) i 
råd, nævn og udvalg i henhold til ligestillingslovens § 10a, stk. 1 svarer til fordelingen af mænd (63%) og kvinder 
(37%) i kommunalbestyrelsen. 
  
Tallene er modtaget fortrykt fra Kommunernes og Regionernes løndatakontor og er ikke sam-menlignelig med den 
personaleopgørelse, der forelægges økonomiudvalget indeholdende kommunens egne tal, blandt andet er antallet 
af topchefer i materialet opgjort til 6 personer, mens det reelle tal er 4 (2 mænd og 2 kvinder). 
  
BEHANDLING 
Direktion, Hovedudvalg, Økonomiudvalg og Kommunalbestyrelse. 
  
INDSTILLING 
Direktøren indstiller ligestillingsredegørelsen for 2015 til orientering i Hovedudvalget og til godkendelse i 
Kommunalbestyrelsen. 
  
ØKONOMISKE KONSEKVENSER 
Redegørelsen indeholder ikke økonomiske konsekvenser. 
Direktionens møde den 29. september 2015: 
Direktionen vedtog at anbefale direktørens indstilling. 
Hovedudvalgets møde den 6. oktober 2015: 
Hovedudvalget vedtog at tage orienteringen til efterretning. 
Økonomiudvalgets møde den 21. oktober 2015: 
Udvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 28. oktober 2015: 
Kommunalbestyrelsen vedtog at godkende Økonomiudvalgets indstilling. 
Ligestillingsredegørelse 2015 
326-2015-298054 
